बाक्सा, अजय मुसाहारि 18 मे :: भारत-भुटान सिमा साखाथिनि मैखोम बर’फोरा थांनाय 40 बोसोर सिगांनिफ्रायनो बाक्सा जिल्ला तामुलपुर बगाजुलि हालामनि स’नालिपारा, हाजोगुदि गामिआव रायजो खुंबोदों नाथाय दुखु नांथाव बाथ्रादि बगाजुलि हालामनि स’नालिपारा, हाजोगुदि गामिनि रायजो राजाफोर दासिमबो गोग्गो लोंनाय दैनि आंखालजों भुगिनानै जिउ खुंबोनो गोनां जागासिनो दं आरो बैफोर मख’नाय गामिआव दासिमबो गोग्गो लोंनाय दैनि थाखाय आसाम सरकार आरो बि टि सि सरकारा जेबो राहा खालामनानै होयाखै। भुटान हाजोनिफ्राय मैदेर, अमा, मोसौ बायदि बायदि जिब-जुनातनि खि-हासुदै जों बोहैबोनाय दंग’ मोनसेआवनो दैमु बुरनानै थांनाय 40 बोसोरनिफ्रायनो जिउ राहानि थाखाय दै लोंबोबाय थानो गोनां जादों। अखा हानाय दैज्लां बोथोर सौफैब्लाथाय दैमानि दैयाबो देरबोनानै गुबुंले जाबोयो जायनि थाखाय राहा गैयैनि अखानि दैखौनो लोंनो गोनां जायो। दुखु नांथावना बाथ्रादि तामुलपुरनि एम एल ए इमानुयेल मोसाहारी बिथांआबो दासिम लोंनाय दैखौ राहा खालामनानै होयाखै जायनि थाखाय ओन्सोलनि रायजो राजाफोरा दुखु मोन्नाय फोरमायदों। बि टि सि खुंथाइ गोहोआव थानाय बि पि एफ आ 17 बोसोर सरकार सालायनानैबो स’नालिपारा, अन्थाइबारि, हाजोगुदि गामिआव गोग्गो लोंनाय दैनि राहा खालामनानै होयैखौ गोथौयै दुखु मोन्नायजों लोगोसेनो गोख्रों रावजों सोंखारिदों लोगोसेनो आसाम सरकार आरो बि टि सि सरकारखौ गोग्गो लोंनाय दैनि थाखाय राहा खालामना होनो खावलायहरदों ।